སྤྱིར་ཚེ་ཐར་ཞེས་པ་བོད་རྒྱ་ནང་དོན་རིག་པའི་ཚིག་མཛོད་ལསགཞན་གྱིས་གསོད་རྒྱུའི་སེམས་ཅན་ར་ལུག་སོགས་སྲོག་བླུ་གཏོང་སྲོལ་ཞིགཅེས་འགྲེལ་ཡོད་ལ།དེ་ཡང་མིང་འདི་ལ་སྒྲ་ཡངས་དོག་གི་དབང་དུ་བྱས་པའི་བརྗོད་བྱ་གཉིས་ཡོད་པར་འདོད་ཅིང༌།སྒྲ་ཡངས་པའི་དབང་དུ་བྱས་ན་གཞན་སྲོག་འཚེ་བ་མི་བྱེད་པ་ཕན་ཆད་ལ་ཚེ་ཐར་བཏང་བ་ཞེས་བརྗོད་ཆོག་ཅིང༌།སྒྲ་དོག་པའི་དབང་དུ་བྱས་ན་གོང་སྨྲས་ཀྱི་སྲོག་བླུ་གཏོང་བ་ལ་གོ་དགོས།དེས་ན་གཤམ་དུ་ཚེ་ཐར་ཞེས་པའི་བོད་ཀྱི་དམངས་སྲོལ་རིག་གནས་འདི་བྱུང་རིམ་དང༌།ངོ་བོ།དགེ་མཚན་སོགས་ཀྱི་སྒོ་ནས་ཅུང་ཟད་གླེང་བར་བྱའོ།།